# Program Luna
Program Luna bola séria sovietskych kozmických sond na prieskum Mesiaca. Z celkovo 24 sond bolo 15 úspešných.
Do konca roku 1958 sa do kozmu vypustili štyri stroje (Sputnik 1, Sputnik 2, Sputnik 3, Explorer), z toho tri sovietske. V dobývaní vesmíru nad Spojenými štátmi jasne Sovietsky zväz viedol a nehodlal nijako poľaviť. Začalo sa s vypúšťaním sond s poetickým názvom Luna (po rusky Mesiac) na výskum najbližšieho vesmírneho telesa. Na konci šesťdesiatych rokov USA zmazali sovietsky náskok a uskutočnili úspešné pristátie ľudí na Mesiaci. Sovietsky projekt ľudskej expedície na Mesiac bol z dôvodu technických problémov a veľkých nákladov neúspešný, čo viedlo k ďalšej vlne letov automatických sond. Sovietsky zväz sa snažil ukázať nepotrebnosť letov s ľudskou posádkou, preto na Mesiaci pristáli automatické vozidlá a boli dovezené vzorky hornín.

## Typy sond
V rámci programu Luna bolo vyrobených niekoľko rôznych typov sond, z ktorých každý bol prispôsobený konkrétnemu cieľu svojej misie a odrážal vývoj a zameranie výskumu Mesiaca:
- typ E-1 a E-1A – rané sondy primárne určené na zásah Mesiaca (patrili sem sondy Luna 1 a Luna 2)
- E-2A – raná sonda zameraná na snímkovanie Mesiaca (Luna 3)
- E-6 a E-6M – rané sondy určené na mäkké pristátie na Mesiaci (Luna 4, Luna 5, Luna 6, Luna 7, Luna 8, Luna 9 a Luna 13)
- E-6S – raná orbitálna mesačná sonda (Luna 10)
- E-6LF a E-6LS – pokročilejšie orbitálne sondy (Luna 11, Luna 12 a Luna 14)
- E-8 – robotické vozidlá Lunochod (Luna 17 a Luna 21)
- E-8-5 a E-8-5M – sondy určené na odber mesačných vzoriek a ich dopravu na Zem (Luna 15, Luna 16, Luna 18, Luna 20, Luna 23 a Luna 24)
- E-8LS – orbitálne sondy určené na dlhodobý výskum Mesiaca (Luna 19 a Luna 22)


## Zoznam sond
s uvedením dátumov a výsledku misie 
- Luna 1 – 2. január 1959 – preletela okolo Mesiaca.
- Luna 2 – 12. september 1959 – dosiahla povrch Mesiaca.
- Luna 3 – 4. október 1959 – prvé fotografie odvrátenej strany.
- Luna 4 – 2. apríl 1963 – sonda preletela – neúspešný pokus o mäkké pristátie.
- Luna 5 – 9. máj 1965 – Mesiac zasiahnutý! – nie však mäkko.
- Luna 6 – 8. jún 1965 – sonda minula Mesiac
- Luna 7 – 4. október 1965 – Mesiac zasiahnutý! – nie však mäkko.
- Luna 8 – 3. december 1965 – Mesiac zasiahnutý! – nie však mäkko.
- Luna 9 – 31. január 1966 – prvé mäkké pristátie!
- Luna 10 – 31. marec 1966 – prvý satelit.
- Luna 11 – 24. august 1966 – satelit.
- Luna 12 – 22. október 1966 – satelit.
- Luna 13 – 21. december 1966 – pristátie, televízne vysielanie.
- Luna 14 – 7. apríl 1968 – satelit.
- Luna 15 – 13. júl 1969 – neúspešné pristátie pri pokuse o odber vzoriek.
- Luna 16 – 12. september 1970 – vzorky dopravené na Zem.
- Luna 17 – 10. november 1970 – pojazdný modul – Lunochod.
- Luna 18 – 2. september 1971 – neúspešné pristátie pri pokuse o odber vzoriek.
- Luna 19 – 28. september 1971 – satelit.
- Luna 20 – 14. február 1972 – vzorky dopravené na Zem.
- Luna 21 – 8. január 1973 – Lunochod 2.
- Luna 22 – 2. jún 1974 – satelit.
- Luna 23 – 28. október 1974 – neúspešný odber vzoriek.
- Luna 24 – 14. august 1976 – vzorky dopravené na Zem.


## Iné projekty
| Portal | Astronomický portál Portál slnečná sústava Kozmonautický portál |

- Commons ponúka multimediálne súbory na tému Program Luna